Dima Bilan

Dima Bilan (, oikea nimi Viktor Nikolajevitš Belan, (); s. 24. joulukuuta 1981 Karatšai-Tšerkessia, Neuvostoliitto) on venäläinen pop-muusikko. Bilan edusti Venäjää vuoden 2006 Euroviisuissa kappaleella "Never Let You Go", sijoittuen toiseksi. Vuonna 2008 hän voitti kilpailun laulullaan "Believe". Bilanilla on ollut useita Venäjän listojen #1 kappaleita ja tällä hetkellä hän panostaa kansainväliseen uraansa. Hän sai vuonna 2018 arvonimen Venäjän federaation arvostettu taiteilija.
Elämäkerta.
Bilan syntyi Karatšai-Tšerkessiassa mutta muutti jo vuoden ikäisenä isoäitinsä luokse Naberežnyje Tšelnyhin Tatarstaniin. Hänen perheeseensä kuuluu isä Nikolai Mihailovitš Belan, äiti Nina Belan ja siskot Anna ja Elena. Koulunsa hän kävi siskojensa kanssa Kabardi-Balkariassa, jonne perhe muutti hänen ollessaan kuusivuotias. Hän osallistui koulun aamunavauksiin lukemalla runoja ja laulamalla.
Yksi Bilanin ensimmäisistä askelista kuuluisuuteen oli osallistuminen "Jūrmala"-kilpailuun, joka on Itä-Euroopan huomattavin musiikkialan kilpailu. Bilan sijoittui kilpailussa neljänneksi ja koko maa sai kuulla hänestä.
Bilan opiskeli klassista laulua Gnesinin musiikki-instituutista. Ollessaan oppilas hän tutustui venäläiseen huippumanageriin, edesmenneeseen Juri Aizenšpisiin, josta tuli Bilanin manageri, ja joka auttoi Bilania nousemaan kuuluisuuteen Venäjällä. Vuonna 2003 Bilan valmistui Gnesinin musiikki-instituutista ja sai diplominsa korkea-arvoisen venäläisen artistin, Iosif Kobzonin käsistä. Bilan päätti kuitenkin hankkia enemmän laulutaitoja, joten hän alkoi opiskella GITIS'issä (The State Institute of Theatrical Art).
Bilan esiintyi ensimmäistä kertaa julkisesti vuonna 2002 venäläis-latvialaisilla "New Wave" -festivaaleilla ja sijoittui silloin neljänneksi. Vuonna 2003 Bilan julkaisi debyyttialbuminsa nimeltä "Notšnoi Huligan", joka sisälsi mm. cover-versiot Lucio Dallan kappaleesta "Caruso" ja Elviksen kappaleesta "Fever". Vuonna 2004 Bilan julkaisi menestyksekkään singlen, "Na beregu neba", mikä oli myös hänen toisen albuminsa nimi.
Bilan osallistui Venäjän vuoden 2005 euroviisukarsintoihin kappaleellaan "Not That Simple", muttei päässyt itse kilpailuun. Kappaleen musiikkivideo oli koko Venäjän musiikkiteollisuuden kallein. Vuonna 2005 Bilan sai kaksi kultaista gramofonia kappaleellaan "Ty dolzjna rjadom byt" (joka on venäläinen versio kappaleesta "Not That Simple") Pietarissa ja Almatyssä. "Noviye pyesny o glavnom" musiikkivideon kuvausten aikana Bilan valittiin Ykköskanavan yleisöäänestyksessä vuoden showmieheksi. Vuoden lopussa hän otti vastaan kutsun äänittää musiikkia Amerikassa tehtävään Peter Pan -musikaaliin. 14. maaliskuuta 2006 Bilan otti osaa "Zolotova šarmanka"an ("Golden Street Organ"iin) kansainvälisessä musiikkigaalassa Kiovassa, missä hän sai "Vuoden laulaja"-palkinnon.
Bilan on menestynyt myös malliurallaan, ja vuodesta 2004 hän on ollut yksi "La Scala Fashion Group"in kasvoista, joka edustaa Venäjällä "Dolce&amp;Gabbana"a, "Gucci"a, "YSL":ia, "Dsquared2":ta, "Dior"ia, "Roberto Cavalli"ia ja muita ylellisiä brändejä. Vuonna 2006 Bilan otti osaa Milanon muotiviikoille yhtenä "Dsquared2":n julkkisvieraista.
2006.
Dima Bilan valittiin edustamaan Venäjää vuoden 2006 Euroviisuihin Ateenaan, Kreikkaan. 37 kilpailevasta maasta Bilan sijoittui toiseksi pop-kappaleellaan "Never Let You Go", ollen yksi Venäjän parhaimmista Euroviisuissa pärjääjistä: Bilan keräsi 248 pistettä – 44 pistettä vähemmän kuin Suomen voittajakappale "Hard Rock Hallelujah" – ja sai täydet 12 pistettä seitsemältä maalta: Armenialta, Valko-Venäjältä, Suomelta, Israelilta, Liettualta, Ukrainalta ja Latvialta. Ainoat maat jotka eivät antaneet kappaleelle lainkaan pisteitä, olivat Monaco ja Sveitsi.
Bilanin esitys sisälsi kaksi tanssivaa ballerinaa ja valkoisen pianon, joka oli punaisten ruusun lehtien peitossa, ja josta haamun kaltainen naishahmo tuli kappaleen puolessavälissä. Bilanilla oli päällään valkoinen lyhythihainen paita, jossa oli hänen esiintymisnumeronsa – semifinaalissa 13 ja finaalissa 10. 
Tämän jälkeen "Forbes"-lehti sijoitti Bilanin suosituimpien venäläisjulkkisten listan kärkeen. Julkaistuaan ensimmäisen singlensä Venäjässä vuonna 2003, Bilan nousi maailmanlaajuiseen kuuluisuuteen alle kolmessa vuodessa.
Bilanin euroviisuhitti "Never Let You Go" nosti Bilanin kuuluisuuteen ja kappale pysyi Venäjän listojen kärjessä jopa 24 viikkoa. Lokakuussa 2006 single julkaistiin myös Kreikassa ja Kyproksella ja nousi niissä ja lukuisissa muissa Euroopan maissa "TOP 10":en.
Heinäkuussa 2006 Bilan oli yksi neljästä artistista, jotka ottivat osaa vuoden 2006 Venäjän suurimpaan musiikkitapahtumaan - "The Red Summer" -show’hun Punaisella torilla, Moskovassa.
Syyskuussa 2006, jo toisena vuonna putkeen, Dima Bilan voitti "Vuoden artisti"- ja "Vuoden kappale"-palkinnot "MTV Russian Music Awards"-palkintogaalassa ja 2. marraskuuta Bilan edusti Venäjää "MTV EMA"ssa Kööpenhaminassa.
Bilan vastaanotti 15. marraskuuta 2006 "myydyimmän venäläisartistin" palkinnon ja esiintyi "World Music Awards" -gaalassa Lontoossa yhdessä Michael Jacksonin, Beyoncen, Rihannan, Nelly Furtadon ja Bob Sinclairin kanssa. Hänen esityksensä Euroviisu-kappaleesta "Never Let You Go" World Music Awards -gaalassa esitettiin suorana lähetyksenä Englannissa ja yli 130 muussa maassa, muun muassa Yhdysvalloissa.
2007.
Helmi- ja maaliskuussa 2007 Bilan alkoi nauhoittaa ensimmäistä kansainvälistä albumiaan Englannissa, Los Angelesissa, Miamissa ja Philadelphiassa yhdessä tuottaja Timbalandin, tuotantoyhtiö "Danjahandz"in, "Jim Beanz"in ja Ryan Tedderin kanssa. Yksi uusista kappaleista on duetto Timbalandin menestyksekkäimmän artistin, Nelly Furtadon, kanssa.
Vuonna 2007 Bilan esitti ensimmäisen singlensä uudelta albumiltaan – "Number One Fan". Venäjän ja Itä-Euroopan radiokanavien mukaan "Number One Fan" pysyi listoilla 8 viikkoa. Kappaleen musiikkivideon kuvasi kuuluisa englantilainen ohjaaja Trudy Bellinger, joka on ohjannut muun muassa Girls Aloudin, Sugababesin ja Sophie Ellis-Bextorin videoita.
4. lokakuuta Bilan esitti toisen singlensä tulevalta albumiltaan, "Amnesia", "MTV Russia Music Awards"-gaalassa. Show’n aikana Bilan voitti kolme tärkeintä palkintoa; Paras esiintyjä, Paras kappale ja Paras artisti.
2008.
Vuonna 2008 Bilan suunnitteli julkaisevansa kolme albumia – venäjäksi, englanniksi ja espanjaksi. Hän suunnitteli myös julkaisevansa englanninkielisen albumin 81 maassa yhteistyössä "Interscope Records (Universal Group)":in kanssa. Osan albumin kappaleista tuotti Timbaland, Danja, Jim Beanx ja Ryan Tedder (One Republic).
20. helmikuuta Bilan lähti Miamiin ja nauhoitti muutamia kappaleita espanjankieliselle levylleen yhdessä kuuluisan tuottajan, Rudy Perezin, kanssa. Espanjankielinen albumi sisältää dueton Nelly Furtadon kanssa ja espanjankielisen version kappaleesta "Number One Fan".
Toukokuussa 2008, Bilan edusti jälleen Venäjää Euroviisuissa, tällä kertaa kappaleellaan "Believe", seuranaan unkarilainen viulisti Edvin Marton ja venäläinen luistelun maailmanmestari Jevgeni Pljuštšenko. 24. toukokuuta 2008 Bilan voitti Euroviisut saaden 272 pistettä. Voiton johdosta Venäjän federaation juuri äskettäin virkaansa astunut presidentti Dmitri Medvedev soitti onnittelupuhelun ja pääministeri, presidentin virasta vastikään eronnut Vladimir Putin lähetti onnittelusähkeen. Hänen voittoaan kyseenalaistettiin myöhemmin Unkarissa.
Euroviisut voittanut Dima Bilan lähti kiertueelle lähes välittömästi kilpailun päätyttyä. Kotimaassaan hän ehtii viivähtää vain päivän kaksiviikkoisen kilpailurupeaman jälkeen. Voittajan kiertue alkoi Helsingistä keskiviikkona 28. toukokuuta ja jatkui ripeässä tahdissa edelleen Ruotsiin ja Norjaan. Dima Bilan myöhästyi lennoltaan Moskovassa kovan liikenneruuhkan takia, mutta esiintyi kuitenkin päivällä Helsingissä. Bilania oli tullut katsomaan pari tuhatta ihmistä.
Dima Bilanin euroviisuvoiton myötä internettiin levisi kuvia, joissa Bilan poseeraa lähes ilman vaatteita. Kuvat on otettu venäläiselle lehdelle vuonna 2003. Bilan kertoo, ettei kadu kuvissa esiintymistä. 
Vuoden 2008 aikana Bilan voitti kaksi "Muz TV":n palkintoa; Paras miesartisti ja Paras soittoääni kappaleellaan "Nevozmozhnoe vozmozno". Bilan voitti myös parhaan venäläisen esityksen -palkinnon "MTV Music Awards"-gaalassa.
Samaisena vuonna Bilan muutti nimensä virallisesti "Dima Bilan"iksi. Vaikka Dima on diminutiivi nimestä Dmitry, hän piti enemmän nimestä Dima.
Bilan juonsi MTV Russian Music Awardsin marraskuussa 2008 yhdessä Sergei Lazarevin kanssa.
2009.
Bilan esitti edellisvuoden voittajaviisunsa "Believe" vuoden 2009 Euroviisujen avajaisissa Venäjällä, Moskovassa.
Dima Bilan on tehnyt mainoskuvauksia ruotsalaisen kosmetiikkafirman Oriflamen kanssa ja Oriflamelta onkin tulossa markkinoille miehille suunnattu tuoksu "Exite by Dima Bilan" ja naisille "Dancing lady". Dima Bilan on tehnyt myös uuden kappaleen, josta on venäjän- ja englanninkieliset versiot. Venäläinen versio on nimeltään "Co mnoy" ja englantilainen versio "Dancing lady".